Document ID: 32007R0149

KOMISIJAS REGULA (EK) Nr. 149/2007
(2007. gada 15. februāris),
ar ko reģistrē jauno nosaukumu garantēto tradicionālo īpatnību reģistrā - “Boerenkaas” (GTĪ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. marta Regulu (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (1), un jo īpaši tās 9. panta 4. punkta pirmo daļu,
tā kā:
(1)
Saskaņā ar Regulas (EK) Nr. 509/2006 8. panta 2. punkta pirmo daļu un, pamatojoties uz minētās regulas 19. panta 3. punktu, Eiropas Savienības Oficiālajā Vēstnesī (2) tika publicēts Nīderlandes pieteikums par nosaukuma “Boerenkaas” reģistrēšanu.
(2)
Tā kā Komisijai nav iesniegts neviens paziņojums par iebildumiem saskaņā ar Regulas (EK) Nr. 509/2006 9. pantu, šis nosaukums jāreģistrē.
(3)
Vienlaikus tika lūgta aizsardzība, kas paredzēta 13. panta 2. punktā Padomes 1992. gada 14. jūlija Regulā (EEK) Nr. 2082/92 par īpaša rakstura sertifikātiem lauksaimniecības produktiem un pārtikas produktiem (3) un kas atbilst Regulas (EK) Nr. 509/2006 13. panta 2. punktam. Ņemot vērā to, ka nav saņemti iebildumi, nav ticis pierādīts, ka nosaukums likumīgā, atzītā un ekonomiski nozīmīgā veidā būtu izmantots līdzīgiem lauksaimniecības produktiem vai pārtikas produktiem. Attiecīgi pieteikums jāapstiprina,
IR PIEŅĒMUSI ŠO REGULU.
1. pants
Šīs regulas pielikumā minētais nosaukums tiek ierakstīts reģistrā.
Piemēro Regulas (EK) Nr. 509/2006 13. panta 2. punktā paredzēto aizsardzību.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 15. februārī

Labels: 3
7
18
17